Na osnovu člana 29. Zakona o naučnoistraživačkoj djelatnosti („Službene novine Kantona Sarajevo“, br. 26/16), prijedloga Odluke Vijeća Orijentalnog instituta Univerziteta u Sarajevu br. 185/20 od 29.05.2020. godine i Odluke Senata Univerziteta u Sarajevu br. 01-14-80/20 od 24.06.2020.

**UNIVERZITET U SARAJEVU**

**ORIJENTALNI INSTITUT**

raspisuje

**K O N K U R S**

**za izbor u naučno zvanje**

1. *Naučni savjetnik* za oblast „Historija osmanskog perioda”**-** 1 izvršilac

Uvjeti:

Pored općih uvjeta predviđenih Zakonom o radu, kandidat treba da ispunjava i uvjete predviđene članom 31. Zakona o naučnoistraživačkoj djelatnosti ("Službene novine Kantona Sarajevo" br. 26/16).

Potrebna dokumentacija:

* Prijava na konkurs;
* Biografija (CV) sa bibliografijom u pisanoj i elektronskoj formi;
* Spisak objavljenih naučnih radova i primjerke radova u pisanoj i eletronskoj formi (CD);
* Spisak objavljenih naučnih knjiga sa ispisom iz COBISS baze podataka Nacionalne i univerzitetske biblioteke BiH ili druge bibliografske baze za svaku knjigu i primjerak svake knjige u pisanoj i elektronskoj formi (CD);
* Izvod iz matične knjige rođenih, original ili ovjerena kopija, ne stariji od 6 mjeseci;
* Uvjerenje o državljanstvu, original ili ovjerena kopija, ne starije od 6 mjeseci;
* Diplome o odgovarajućoj stručnoj spremi, originali ili ovjerene kopije;
* Diploma o stečenom zvanju doktora nauka, a za svršenike trećeg ciklusa i dodatak diplomi, original ili ovjerena kopija;
* Prijevod gore navedene diplome, original ili ovjerena kopija ukoliko je izdata van BiH;
* Rješenje o nostrifikaciji gore navedene diplome, original ili ovjerena kopija istog;
* Dokaz/ potvrdu o provedenom izbornom periodu

Rok za dostavljanje prijava po javnom oglasu je petnaest (15) dana od dana objavljivanja u sredstvima javnog informisanja.

Prijava se može dostaviti lično ili preporučenom pošiljkom na adresu: „Univerzitet u Sarajevu – Orijentalni institut“ (Zmaja od Bosne 8b, 71000 Sarajevo) sa naznakom „Prijava na konkurs“.

Nepotpune, neuredne i neblagovremene prijave neće se uzeti u razmatranje.